L'oronimo Cocota d'el Rincón presenta un primer formant cocota que se repite por atras partz d'Aragón y d'a Peninsula Iberica con igual forma u a traviés de variants como cogota u cucuta; lo formant rincón ye un arabismo. Pa cocota se documenta un significau de cima en a parla de Tarazona y Moncayo y de Petiella d'Aragón. En castellán de Navarra se gosa emplegar la variant cogota. Esta clase de microtoponimos pueden representar una oronimización d'o substantivo cocote, referiu a una part d'o cuerpo. En Alava cocote significa "cabezo alto" y bi heba toponimos formaus con esta palabra en o sieglo XIX que actualment se presentan con a variant cogote. Tamién en A Riocha bi ha bell microtoponimo con a forma cogote.